# О б щ и н а К а й н а р д ж а

**K A Y N A R D Z H A M U N I C I P A L I T Y**

## 🖂 Ул.”Димитър Дончев” 2 🕿 08679 / 8318, факс 08679 / 8461

**7550 с.Кайнарджа, обл.Силистра e-mail:kain\_s@abv.bg**



ДО

ПРЕДСЕДАТЕЛЯ

НА ОБЩИНСКИ СЪВЕТ

КАЙНАРДЖА

Д О К Л А Д Н А З А П И С К А

от ЛЮБЕН ЖЕКОВ СИВЕВ

Кмет на Община Кайнарджа

ОТНОСНО: Проект на Наредба за условията и реда за записване, отписване и преместване на деца в общинската детска градина на територията на община Кайнарджа

Уважаеми г-н Председател,

Уважаеми Общински съветници,

До настоящият момент не е приета наредба, която да регламентира условията и реда за записване, отписване и преместване на деца в общинската детска градина на територията на община Кайнарджа. Същевременно Народното събрание на Република България прие Закон за предучилищното и училищното образование (обнародван в ДВ, бр. 79 от 13.10.2015 г.). В член 59, ал. 1 от този закон, както и в чл. 7, ал. 1 от Наредба № 5 от 03.06.2016 г. за предучилищното образование, приетата от министъра на образованието и науката въз основа на посочения закон, които влизат в сила на 1 август 2016 г., е предвидено, че условията и реда за записване, отписване и преместване на деца в общинските детски градини се определят с наредба на общинския съвет. Посоченият регламент изисква Общински съвет – Кайнарджа да приеме наредба, с която да определи условията и реда за записване, отписване и преместване на деца в общинската детска градина на територията на община Кайнарджа.

С приемането на Наредбата ще се определят еднакви условия и ред за записване, отписване и преместване на деца в общинската детска градина в община Кайнарджа, съобразени с нормативните актове от по-висша степен.

Няма необходимост от финансови и други средства за прилагането на новата уредба.

Новата Наредба ще доведе до по-добра организация и практика при записване, отписване и преместване на деца в общинската детска градина в община Кайнарджа, съобразени с нормативните актове от по-висша степен, и по-пълно обхващане на децата в задължителна предучилищна подготовка на територията на община Кайнарджа.

В предвид на гореизложеното предлагам Общински съвет – Кайнарджа да вземе следното

Р Е Ш Е Н И Е:

На основание чл.21, ал.1, т.7 и ал. 2 от Закона за местното самоуправление и местната администрация, Общински съвет – Кайнарджа приема Наредба за условията и реда за записване, отписване и преместване на деца в общинската детска градина на територията на община Кайнарджа.

ЛЮБЕН СИВЕВ

КМЕТ НА

ОБЩИНА КАЙНАРДЖА

**Н А Р Е Д Б А**

**ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА КАЙНАРДЖА**

**РАЗДЕЛ І. ОБЩИ ПОЛОЖЕНИЯ**

**Чл.1.** С тази Наредба се определя редът и условията за прием на деца, отписване и преместване на деца в общинската детска градина / ДГ/ на територията на Община Кайнарджа.

**Чл.2.** Настоящата Наредба обхваща процесите по регистриране, кандидатстване, класиране, записване, преместване и отписване на деца от детската градина на територията на Община Кайнарджа.

**Чл.3.** Детските градини са институции в системата на предучилищното и училищното образование, в които се отглеждат, възпитават, социализират и обучават деца от три годишна възраст до постъпването им в първи клас.

**/1**/ В ДГ може да се откриват яслени групи за отглеждане на деца от 10-месечна до три годишна възраст.

**/2/** За предучилищното образование по преценка на родителя и/или при липса на яслена група в съответното населено място, както и при наличие на свободни места в ДГ, може да постъпят и деца, навършили две години към началото на учебната година на постъпването / чл.57, ал.2 от ЗПУО/.

**/3/** Предучилищното образование е задължително от учебната година, която е с началото в годината на навършване на 5 годишна възраст на детето / чл.67, ал.1 и ал.2 от ЗПУО /.

**Чл.4.** Предучилищното образование се организира във възрастови групи, както следва:

**/1/** първа възрастова група-3-4-годишни, а в случаите на чл.3, ал. 2 – 2 -4 годишни;

**/2/** втора възрастова група – 4-5 годишни;

**/3/** трета подготвителна възрастова група – 5-6-годишни;

**/4/** четвърта подготвителна възрастова група - 6-7-годишни.

**Чл.5.** Деца, които са на възраст по-голяма или равна или равна на 10 месеца и по-малка от 3-години през текущата календарна година, участват в класиране за яслена група в ДГ.

**Чл.6.** Деца, които навършват 3 години през текущата календарна година, участват в класиране за първа възрастова група.

**Чл.7.** Децата във всички възрастови групи се приемат целогодишно, при наличие на свободни места.

**Чл.8.** Записването на децата в детската градина на територията на община Кайнарджа се осъществява по желание на родителите/настоийиците, както и лицата, при които са настанени за отглеждане деца по реда на чл.26 от Закона за закрила на детето:

**/1/** близки / роднини

**/2/** приемни семейства

**РАЗДЕЛ ІІ. УСЛОВИЯ ЗА ЗАПИСВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА КАЙНАРДЖА**

**Чл.9.** Свободните места за прием на децата в детската градина през учебната година, се обявяват от директора на съответната детска градина на информационните табла на съответните детски градини, непосредствено след освобождаване на място.

**Чл.10.** Свободни места в детските градини са местата в рамките на определения брой групи и брой на децата в група, който се определя от директора след съгласуване с педагогическия съвет в съответствие с държавния образователен стандарт за финансиране на институциите и с държавния образователен стандарт за физическата среда и информационното и библиотечно осигуряване на общинските детски градини / чл.60, ал.3 от ЗПУО /.

**Чл.11.** Родителите на всички деца, кандидатстващи за приемане в общинската детска градина на територията на община Кайнарджа подават заявление / Приложение 1 / с всички необходими данни до директора на детско заведение, като получават входящ номер.

**Чл.12.** Записването се осъществява от родителя /настойника на детето, който носи отговорност за коректността на подадената информация.

**Чл.13.** В детската градина, молбите/заявленията за постъпване се приемат целогодишно, след обявяване на свободни места за прием.

**Чл.14.** Записването се извършва от директора на общинската детска градина след проверка на подадените от родителя задължителни документи, удостоверяващи обстоятелствата за ползване на преференции.

**Чл.15**. При записване родителят/настойникът представя следните  
задължителни документи:

**/1/**попълнено заявление по образец /предоставя се от директора на детската градина/;

**/2/**представят се оригинал на удостоверението за раждане на детето, като ксерокопието остава в детското заведение;

**/3/**Документ за наличие и/или липса на задължения към Община Кайнарджа;

**/4/**Документ за платена такса в общинската детска градина на територията на Община Кайнарджа за децата от семейството.

**Чл.16**. Деца със специални образователни потребности / СОП / и хронични заболявания се приемат с предимство пред всички останали след предоставяне на необходимите документи / чл.192,ал.1, т.2 от ЗПУО/

**Чл.17.** Към заявлението за прием се прилагат и следните документи, доказващи ползване на предимство при извършване на класирането:

/1/ Документ за заболявания на детето съгласно Наредба за медицинска експертиза за работоспособността до 16 г. Удостоверява се с документ от ТЕЛК при над 50% трайна намалена работоспособност. При деца с експертно решение от ТЕЛК, в което е посочено изрично „с чужда помощ”, престоят на придружителя са регламентира с Правилника за вътрешния трудов ред на всяко детско заведение;

/2/ Документ, удостоверяващ наличие на други деца в семейството с тежки заболявания и с над 70 % трайна намалена работоспособност ТЕЛК/НЕЛК/, които не са настанени в други социални институции;

/3/ Решение на ТЕЛК за степен на увреждане над 70% на един от родителите на детето;

/4/ Акт или актове за раждане на трето или следващо дете на многодетни семейства и деца-близнаци;

/5/ Акт за смърт на родителя или родителите, ако детето е сирак или си полусирак;

/6/ Документ, удостоверяващ че друго дете от семейството посещава в момента същото детско заведение / до трета група включително;

/7/ Документ от Държавна агенция за закрила на детето, съгласно Закона за закрила на детето, че е налице предимство по: чл.4, ал.1, т.2 – „настаняване в семейство на роднини и близки”, т.7 – „полицейска закрила” , „Център за настаняване от семеен тип” /с документ от съответната институция/.

**Чл.18.** Посочените предимства се ползват от децата само при представяне на пълен комплект от задължителни и допълнителни документи на единия от родителите.

**Чл.19.** При непредставяне на документ за ползване на предимство, записването на детето се извършва по общия ред.

**Чл.20.**  Родителят /настойникът/ се запознава срещу подпис с Правилника за дейността на детската градина, както и със списъка на медицински изследвания и документи, които трябва да представи при постъпване на детето в детската градина./Приложение 2/.

**Чл.21**.Родителите (настойниците) се запознават със списъка на медицински изследвания и документи, които трябва да представят при постъпване на детето в общинска детска градина:

**/1/** здравно – профилактична карта на детето, попълнена от личния лекар;

**/2/** еднократен отрицателен резултат от изследване за патогенни чревни бактерии и чревни паразити, извършено не по - рано от 15 дни преди постъпване на детето в детската градина;

**/3/** изследвания на кръв и урина, извършени в едноседмичен срок за детската градина;

**/4/** изследване с отрицателна реакция по Васерман за единия от родителите, извършено в 6 – месечен срок преди постъпване на детето в детска градина;

**/5/** данни от личния лекар за имунизационния статус на детето;

**/6/** Деца, на които не са извършени задължителните имунизации за възрастта могат да се приемат в детските заведения, когато са налице трайни противопоказания за имунизирането им и са освободени по реда на Наредба №15 за имунизациите;

**/7/** медицинска бележка за липсата на контакт със заразно болен, издадена не по – късно от 3 дни преди постъпване на детето в детска градина.

**Чл.22.**Списъците с приетите деца в групите в детската градина се обявяват до 10 юни на видно място във всяко детско заведение.

**/1/** От 10 юни до 20 юни се извършва записване на новоприетите деца в съответното детско заведение;

**/2/** Директорът на детската градина /или комисия със заповед на директора на детската градина/ извършва класиране на децата-кандидати в срок до 30 юни, като резултатите се обявяват на информационното табло в детската градина;

**/3/** До 30 юни на видно място в детската градина се изнасят списъци с незаетите места, ако има такива.

**Чл.23.** Децата, които не постъпят в детската градина по неуважителни причини до 15 септември на текущата година и не са подлежащи на задължително обучение, отпадат от списъчния състав на детската градина.

**Чл.24.** За ползването на детската градина се заплащат ежемесечни такси съгласно Наредбата за ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА КАЙНАРДЖА

**РАЗДЕЛ ІІІ. УСЛОВИЯ ЗА ОТПИСВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА КАЙНАРДЖА**

**Чл.25**. Децата в детската градина на територията на община Кайнарджа се отписват:

**/1/** по желание на родителите /настойниците/ със заявление до директора;

**/2/** децата от детската градина се изписват от детското заведение по желание на родителите, но не по-късно от 01 юни в годината на постъпването им в първи клас или в ПГ към училищата.

**Чл.26.** Отписването задължително се отразява от директора на детската градина, съгласно нормативната уредба.

**Чл.27.** При отписване на детето, на родителя се издава служебна бележка, удостоверяваща липсата на финансови задължения към посещаваното детска заведение.

**РАЗДЕЛ ІV. УСЛОВИЯ ЗА ПРЕМЕСТВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА КАЙНАРДЖА**

**Чл.28.** Преместване на дете от едно детско заведение в друго може да се осъществи при наличие на свободно място в другите филиали на детската градина на територията на Общината и при подадени писмени заявления на родителя /настойника/.

**Чл.29.** Преместването на децата от яслена в градинска група се извършва при навършване на 3-годишна възраст в началото на учебната година при формиране на групите в детската градина.

**Чл.30.** При преместването от една детска градина в друга задължително се издава удостоверение за платени такси в детската градина. Не се приема дете в друг филиал на детска градина на територията на общината без съответния документ.

**РАЗДЕЛ V. ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Настоящата наредба за условията и реда за записване, отписване и преместване на деца в общинската детска градина на територията на Община Кайнарджа и разработена на основание чл.59, ал.1 от Закона на предучилищното и училищното образование.

**§2.** Учебната година в предучилищното образование съгл.чл.63, ал 2 от ЗПУО започва на 15 септември и е с продължителност 12 месеца. В случай, че 15 септември е почивен ден, тя започва на първия следващ работен ден. Учебната година включва учебно и неучебно време. Учебното време е в периода от 15 септември да 31 май на следващата календарна година, а неучебното време от 1 юни до 14 септември. Посещението на децата в детското заведение се организира след писмено заявено желание от родителите.

**§3.** Наредбата е приета на заседание на Общински съвет – гр.Кайнарджа с решение №…………по протокол№………….от ……..2016г.и влиза **в сила от** 01 октомври 2016г. Същата, може да бъде променяна или допълвана при необходимост с решение на Общински съвет Кайнарджа.

**Приложение № 1**

**ВХ. № …………. / ……… г.**

**ДО**

**ДИРЕКТОРА**

**НА** .............................................

**град/село** .............................................

# ЗАЯВЛЕНИЕ

**за прием в детска градина**

# на територията на ОБЩИНА КАЙНАРДЖА – 20 …. г.

|  |  |  |  |  |  |  |  |
| --- | --- | --- | --- | --- | --- | --- | --- |
| **I. ЛИЧНИ ДАННИ НА ПОДАТЕЛЯ (родител / настойник )** | | | | | | | |
| **От:** (трите имена) | |  | | | | | |
| **Адрес:** (постоянен адрес по лична карта на един от родителите, или адресна карта по настоящ адрес) | | Град/село ……………………………..……..... ул. ......................................................... № .....  ж.к. .................................................... бл. ...........  вх. ......... ет. ........ ап. .......... | | | | | **Телефон** |
|  |
| **E-mail** (незадължително) |
| .....................**@** .......................... |
| **II. ДАННИ ЗА ДЕТЕТО** | | | | | | | |
| **Трите имена на детето:** |  | | | | **ЕГН/ЛНЧ** | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  | | |
| **В момента детето посещава /не посещава/ градина град/село …………………………** | | | | | | | |
| **III. ДАННИ ЗА РОДИТЕЛИТЕ** | | | | | | | |
| **Майка:** |  | | | **Баща:** | | |  |
| **Месторабота:** |  | | | **Месторабота:** | | |  |
| **Длъжност:** |  | | | **Длъжност:** | | |  |
| **Сл. телефон:** |  | | | **Сл. телефон:** | | |  |
|  | | | | | | | |
| **Брой и име на деца в семейството:**  **/с думи/** | | |  | | | | |

|  |
| --- |
| **ІV. ПРЕДИМСТВА** Отбележете и представетенеобходимите документи, доказващи предимство |
| 1. *Документ за адресна регистрация на родителя/настойника - Лична карта* или *Удостоверение за настоящ адрес* |  |
| 2. Деца, които имат брат или сестра, вече приети в детското заведение и ще продължат обучението си и през следващата учебна година |  |
| 3. Деца на родители, които са редовни студенти – *Удостоверение*, издадено от съответното Висше учебно заведение, че и двамата родители са редовни студенти или докторанти, към датата на подаване на заявлението |  |
| 6. Деца-сираци – Препис извлечение от *Акт за смърт* *на родителите* |  |
| 7. Деца-полусираци – Препис извлечение от *Акт за смърт* *на родител* |  |
| 8. Деца, настанени за отглеждане по реда на чл. 26 от Закон за закрила на детето при близки и роднини, или приемни семейства – *Съдебно решение* или *Заповед за настаняване* на директора на Дирекция “Социално подпомагане” |  |
| 9. Деца на многодетни семейства с три и повече деца от едно домакинство – *Удостоверения за семейно положение* – съпруг/съпруга и деца |  |
| 10. Деца - близнаци – *Удостоверение за раждане* |  |
| 11. Деца, чийто родител/родители/ е с/са/ трайно намалена работоспособност – *Решение на ТЕЛК* |  |
| 12. Деца със специални образователни потребности, хронични заболявания, с трайно намалена работоспособност - *Решение на ТЕЛК, Решение на Лекарска комисия* |  |

**Отбележете предимствата с Х**

**ДЕКЛАРИРАМ:**

1. Запознат/а/ съм с Наредбата за прием,записване, отписване и преместване на деца в общинските детски заведения на територията на община Кайнарджа

2. Информиран/а/ съм, че всички предоставени данни са лични по смисъла на ЗЗЛД и като такива попадат под специален режим на защита.

**Подаване на заявлението:**

**Дата:** ...................... **20…… г. Подпис:** ........................

**Приел заявлението:**

**Дата:** ...................... **20…… г.**

…………………………………. ……………..

(име, фамилия) (подпис)

***Приложение № 2***

**ДЕКЛАРАЦИЯ**

От..............................................................................................................

/Трите имена на лицето/

....................................................................................................................

/адрес/

Декларирам, че детето ми……………………………………………………………...

ще бъде записано и ще посещава Общинска детска градина „ ……………….. „ гр./с…………………………………………………………………………………………

В качеството си на родител/настойник съм запознат/а с Правилника за дейността на детската градина, който съм длъжен/ длъжна да спазвам.

**ДЕКЛАРАТОР:**............................

/подпис/

**дата:** ......................... **20** ……. **г.**